Tripolis

Tripolis (arab. طرابلس – Tarábulus alebo na odlíšenie od rovnomenného mesta v Libanone tiež dlhým názvom arab. طرابلس الغرب – Tarábulus al-Garb ) je hlavné mesto Líbye. Leží na pobreží Stredozemného mora. V meste je medzinárodné letisko, pobrežná magistrála, univerzita (založená v roku 1955) a rozsiahly priemysel a obchod. História Mesto založili v 7. storočí pred Kr. Feničania, od 105 pred Kr. až do 7. storočia po Kr. bolo súčasťou Rímskej ríše resp. Byzantskej ríše (dočasne obsadené Vandalmi). V 7. storočí ho dobyli Arabi, v roku 1551 Osmanskí Turci. Po dobytí talianskymi vojskami v roku 1911 sa stal centrom talianskej kolonizácie severnej Afriky. Od roku 1951 je hlavným mestom Líbye. Geografia Tripolis leží na západnom výbežku Líbye v blízkosti hraníc s Tuniskom, na africkom kontinente. Viac ako tisíc kilometrov delí Tripolis od druhého najväčšieho líbyjského mesta Bengházi. Pobrežné oázy sa striedajú s piesočnatými oblasťami a lagúnami pozdĺž líbyjských brehov v dĺžke viac ako 300 km. Mesto leží asi 70 kilometrov severne od pohoria Nafusa, prameňa sezónnych riek ako Wadi Al-Mjeneen. Partnerské mestá Alžír Bejrút Belo Horizonte Izmir Madrid Sarajevo Iné projekty Commons ponúka multimediálne súbory na tému Tripolis